Държавен вестник, бр. 96, 2009 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  96
земен насип с широчина на върха най-малко 
0,5 m или оградени с негорима стена, изчислена 
за хидравличния натиск на разлятата течност, и с 
граница на огнеустойчивост най-малко пет часа.
(2) В случаите, когато теренът създава усло-
вия за разливане на течността при авария към 
съседни сгради, съоръжения, реки, езера и др., 
резервоарите се проектират с насип независимо 
от единичната и общата им вместимост.
(3) За двустенни резервоари се разрешава 
насипите по ал. 1 и 2 да не се изпълняват, при 
условие че резервоарите са проектирани с вгра-
дена система между стените за сигнализиране 
и за предотвратяване на разлив при възникване 
на пробив в основния резервоар.
Чл. 523. Обваловки, в които са разположени 
надземни или полуподземни резервоари, се 
разделят посредством вътрешни (междинни) 
насипи или стени на части с площ до 2500 m2.
Чл. 524. (1) Минималното разстояние от 
стените на резервоарите до долния вътрешен 
ръб на основните (външните) насипи или стени 
е, както следва:
1. при резервоари с обем от 500 до 2000 m3 
включително – 5 m;
2. при резервоари с обем над 2000 m3 – 10 m.
(2) Не се нормира разстоянието от стените 
на резервоарите до вътрешните (междинните) 
насипи или стени.
Чл. 525. (1) Външните (основните) насипи 
или стени се проектират на височина 0,2 m над 
нивото на разлятата течност.
(2) Обемът на обваловките се приема ра-
вен на:
1. вместимостта на резервоара – за единични 
надземни резервоари;
2. надземната вместимост на резервоара – за 
единични полуподземни резервоари;
3. единичната вместимост на най-големия 
резервоар – за група надземни резервоари;
4. най-голямата надземна единична вмес-
тимост – за група полуподземни резервоари.
(3) Вътрешните (междинните) насипи или 
стени се предвиждат на височина, с 0,3 m по-
малка от височината на основните (външните) 
насипи или стени.
Чл. 526. За осигуряване на достъп към всяка 
подгрупа резервоари към външните насипи или 
стени се проектират най-малко две срещупо-
ложни стълби-преходи от негорим материал 
с широчина най-малко 2 m и с наклон не 
по-голям от 45°. За резервоари със стабилни 
и полустабилни инсталации за пожарогасене 
минималната широчина на стълбите е 0,8 m.
Чл. 527. За групите резервоари с вмести-
мост над 1000 m3 се осигурява възможност за 
прехвърляне на течностите в случай на авария 
или пожар от един резервоар в друг.
Чл. 528. (1) Контролните шахти за обслуж-
ване на тръбопроводи, паропроводи, газопро-
води и др. се предвиждат извън обваловката 
на резервоарите.
(2) Не се допуска транзитно преминаване на 
електрически кабели и въздушни електрически 
линии през или над обваловката на резервоарите.
(3) Подземни електрически кабели се про-
ектират на разстояние най-малко 2 m от не-
обваловани резервоари.
Чл. 529. За единични резервоари с обем 
над 5000 m3 и за всяка група резервоари с общ 
обем над 10 000 m3 се проектира обходен път. 
За резервоари с по-малка вместимост се про-
ектира задънен път с обход или с площадка с 
размери най-малко 12 х 12 m за преминаване 
на пожарните автомобили. Пътното платно се 
проектира с широчина най-малко 6 m с трай-
на настилка и се защитава срещу заливане с 
ЛЗТ и ГТ.
Чл. 530. (1) Сградите и съоръженията на 
територията на складове за ЛЗТ и ГТ се про-
ектират от I или II степен на огнеустойчивост 
или едноетажни от незащитени метални кон-
струкции.
(2) Складовете за ЛЗТ и ГТ се проектират с 
ограда от продукти с клас по реакция на огън 
не по-нисък от А2 и с височина не по-малка 
от 1,5 m.
(3) Минималното разстояние от оградата 
на склада до резервоарите, сградите и съоръ-
женията, в които се съхраняват ЛЗТ и ГТ, е, 
както следва:
1. при складове от I категория: за ЛЗТ – 10 m, 
и за ГТ – 5 m;
2. при складове от II категория: за ЛЗТ – 4 m, 
и за ГТ – 2 m.
Раздел ХІІІ
Складове за ЛЗТ и ГТ от І категория от под-
клас на функционална пожарна опасност Ф5.2
Чл. 531. Складовете за ЛЗТ и ГТ от I ка-
тегория се проектират извън урбанизираните 
територии.
Чл. 532. (1) Складовете се проектират с 
обща вместимост не повече от 320 000 m3. 
Разстоянието между два съседни склада е най-
малко 250 m.
(2) Разстоянието от надземни резервоари 
до съседни сгради и  съоръжения от класове 
на функционална пожарна опасност Ф1 – Ф5, 
разположени извън територията на склада, се 
определя по табл. 47.
Чл. 533. Складове за ЛЗТ и ГТ, отстоящи 
на по-малко от 200 m от река, се проектират 
на разстояние от сгради и съоръжения на то-
варни, пътнически и служебни пристани, от 
водноелек­трически централи и други хидро-
технически съоръжения, от корабостроителни 
и кораборемонтни заводи, от населени места 
и други по-големи крайбрежни сгради и съо-
ръжения, както следва: 
1. по течението на реката – най-малко 100 m;
2. обратно на течението на реката – най-
малко на 1500 m.